b'\n_START_ARTICLE_\nKako se je princeska spet za\xc4\x8dela \xc4\x8duditi\n_START_SECTION_\nPovzetek vsebine\n_START_PARAGRAPH_\nV zgodbi glavna oseba princeska, raziskuje svet in se nad njim \xc4\x8dudi. Po smrti star\xc5\xa1ev pade v globoko \xc5\xbealost, ki pa jo pre\xc5\xbeenejo sile narave (zemlja, veter, pti\xc4\x8di...). Kasneje v zgodbi sre\xc4\x8da princa, ki se enako rad \xc4\x8dudi. Ustvarita si dru\xc5\xbeino in sre\xc4\x8dno \xc5\xbeivita do konca svojih dni.\n_START_SECTION_\nPredstavitev knji\xc5\xbeevnih likov\n_START_PARAGRAPH_\nPrinceska: Na za\xc4\x8detku zgodbe sre\xc4\x8dna, se rada \xc4\x8dudi. Po smrti star\xc5\xa1ev \xc5\xbealostna in brezvoljna. Ko ugotovi, da ni sama se spet za\xc4\x8dne \xc4\x8duditi nad vso naravo. Po spoznanju princa si ustvari dru\xc5\xbeino in \xc5\xbeivi sre\xc4\x8dno do konca svojega \xc5\xbeivljenja._NEWLINE_Elementi narave: Veter, zemlja, ptice, jezero in ostali pomagajo princeski, da se za\xc4\x8dne znova \xc4\x8duditi nad svetom. Pomagajo ji tudi pri sprejemanju smrti star\xc5\xa1ev.\n_START_SECTION_\nAnaliza\n_START_PARAGRAPH_\nOtro\xc5\xa1ka slikanica govori o \xc4\x8dudenju, ki je vsem nam prirojeno. V knjigi je na otroku razumljiv na\xc4\x8din prikazana smrt najbli\xc5\xbejih in kako se spoprijeti z njo. Besede so skrbno izbrane, zapletena pojma smrt in \xc4\x8dudenje pa sta postavljena v otroku razumljiv kontekst. Pojem \xc4\x8dudenje izhaja iz filozofskega sveta. Lahko jo primerjamo z romanom Zofijin svet, ki je bil sprva napisan za otroke. Obe deli \xc5\xbeelita predstaviti pojem \xc4\x8dudenja mlaj\xc5\xa1im bralcem, ki obi\xc4\x8dajno niso ciljna javnost filozofskih del.'